|  |  |
| --- | --- |
|  | **РЕПУБЛИКА БЪЛГАРИЯ**Министерство на здравеопазванетоРегионална здравна инспекция-Добрич  |

 **З А П О В Е Д**

 № РД-01-245

 гр. Добрич 19.03.2021 год.

На основание чл. 63, ал. 4, ал.7, ал. 8 от Закона за здравето, чл. 94, ал. 3 чл. 94а, ал. 2 от Закона за лечебните заведения и чл. 10 от Устройствения Правилник на Регионалните здравни инспекции и във връзка със Заповеди № РД-01-722/22.12.2020 год.; № РД-01-52/ 26.01.2021 год. и № РД-01-173/18.03.2021 год. на Министъра на здравеопазването

 НАРЕЖДАМ:

I. Определям задължителен брой легла за лечение на пациенти с основна или с придружаваща инфекция със SARS-CoV-2 в лечебните заведения за болнична помощ на територията на област Добрич както следва:

1. В „МБАЛ-Добрич“ АД, гр. Добрич – 60 легла базирани в „COVID-сектор“ към Второ отделение по Вътрешни болести и 8 легла за интензивни грижи на пациенти с COVID-19 базирани в Реанимационен сектор към Отделение по анестезиология и интензивно лечение.

2. В „МБАЛ-Балчик“ ЕООД, гр. Балчик – 18 легла базирани към Отделение по Вътрешни болести.

3. В ДПБ Карвуна, общ. Балчик – 18 легла.

4. В „ЦПЗ д-р П.Станчев“ ЕООД, гр. Добрич – 10 легла.

5.За осигуряване на необходимия брой легла да се създаде необходимата реорганизация на легловата база и обезпечаване с медицински персонал, като не се нарушава достъпа и не се прекъсва осъществяваната лечебна дейност в посочените структури.

6. Всяко лечебно заведение за болнична помощ да разкрие кабинет за триаж на пациенти съмнителни за COVID – 19.

II. Определям „МБАЛ-Добрич“ АД, гр. Добрич да поддържа готовност за оказване на медицинска помощ през периода на извънредната епидемична обстановка, чрез осигуряване на над 50% от легловия си капацитет за хоспитализация на пациенти с коронавирусна инфекция, при условията на безотказен достъп до медицинска помощ и хоспитализация при необходимост.

III. Определям задължителен брой легла за изолация на пациенти съмнителни за инфекция със SARS-CoV-2 в лечебните заведения за специализирана болнична помощ на територията на област Добрич както следва:

1. В „СБР Тузлата“ ЕООД, общ. Балчик - 2 легла .

2. В „СБР Медика Албена“ ЕООД, КК Албена, общ. Балчик – 2 легла.

IV. Спира се плановия прием на пациенти в лечебните заведения за болнична медицинска помощ, като забраната не се отнасят за извършването на дейности, свързани с трансплантация на органи, тъкани и клетки, диагностиката и лечението на пациенти с онкологични и онкохематологични заболявания, дейностите по асистирана репродукция и ражданията, независимо от метода на родоразрешение, дейностите по рехабилитация, продължително лечение и психиатрична помощ.

V. Спира се плановата оперативна дейност считано от:

1. за „МБАЛ-Добрич“ АД, гр. Добрич и „ДКЦ – I Добрич“ ЕООД, гр. Добрич от 23.03.2021 год.;

2. за „МБАЛ Балчик“ ЕООД, гр. Балчик и „ДКЦ II – Добрич“ ЕООД, гр. Добрич от 22.03.2021 год.

VI. Настоящата заповед отменя заповед № РД-01-143/23.02.2021 год.

VII. Заповедта влиза в сила от 22.03.2021.год.

VIII. Заповедта да се съобщи на РЗОК – Добрич и лечебните заведения, които следва да я изпълнят и да се публикува в интернет страницата на РЗИ – Добрич.

Контрол по изпълнението на заповедта възлагам на д-р Николинка Минчева – Зам.-директор РЗИ-Добрич.



|  |
| --- |
|  |
|  |